Meta persuna jew persuni jkunu aċċessaw is-sistemi tal-informazjoni teknoloġika ta' ħaddieħor mingħajr permess biex jagħmlu dan u saħansitra jieħdu xi informazzjoni, hi offiża. Hekk spjega l-avukat Michael Zammit Maempel espert fil-qasam tal-liġi tal-informatika, f'intervista ma' Fr Joe Borg. Din il-ġimgħa ħekers ħadu kontroll tas-sistema tal-informatika tal-Partit Nazzjonalista, Avaddon Ransomware, li taw ċans lill-PN 240 siegħa biex "jikkomunika u jikkopera." Qalulu li jekk ma jagħmilx hekk id-dokumenti 'misruqin' se jiġu ppubblikati fuq l-internet. Avaddon Ransomware għandha informazzjoni finanzjarja tal-kumpanija, pagamenti tal-paga, dokumenti personali tal-impjegati, informazzjoni ta' klijenti privati, dokumenti ta' pagamenti u aktar Fuq is-sit tagħhom, il-ħekers kitbu li l-Partit Nazzjonalista ma jridx jikkopera magħhom, u għalhekk tawh ċans 240 siegħa biex jikkopera u jikkomunika magħhom. Jekk dan ma jseħħx fil-ħin mogħti, huma lesti jiżvelaw "dokumenti ta' valur" għall-Partit. Esklussiva: Il-ħekers jheddu lill-PN b'ultimatum ta' 240 siegħa Waqt l-intervista ngħad li s'issa għad mhux magħruf jekk dan il-ħekking sarx f'ġurisdizzjoni Maltija biss jew le pero li u żgur hu li seħħ reat. L-avukat Zammit Maempel rrefera għal-liġi tal-Protezzjoni tad-Data u kif il-Partit Nazzjonalista hu obbligat li jirrapporta s-sitwazzjoni lill-Kummissarju għall-Protezzjoni tad-Data biex ikun jista' jinvestiga dak li ġara bl-iskop li ma ssirx aktar ħsara fil-konfront ta' persuni li d-data dwarhom tinsab f'idejn dawk li ħħekkjaw is-sistema tal-informatika. Minn naħa tiegħu l-PN talab biex tinfetaħ inkjesta maġisterjali li qed titmexxa mill-Maġistrat Victor Axiaq, apparti li nforma lill-Kummissarju għall-Protezzjoni tad-Data. Kif isir dan il-ħekking? Waqt l-intervista ngħad kif fejn qabel xi ħadd kien jidħol fiżikament biex jisirqek illum dan jista' jsir b'mod elettroniku, permezz tal-internet. Minħabba dawn l-"iżviluppi" anke l-Pulizija kellhom jaddattaw u jiftħu dipartiment apposta għal każi ta' attakki ċibernetiċi. L-avukat Maempel spjega kif fil-każ ta' negozji, dawn jirċievi diversi e-mails qarrieqa u l-ħsara tibda ssir meta xi impjegat, b'mod innoċenti, jagħfas fuq waħda minnhom. Jista' jkun hemm anke każi fejn eks impjegati jippruvaw jaċċessaw is-sistema tal-kumpanija per eżempju. Jaħdmu permezz tad-dark web "Li nafu żgur hu li l-ħekkers kienu qed jaħdmu permezz tad-dark web li hi parti mill-internet li hi moħbija u li ma tiġix aċċessata b'mod normali. Normalment fid-dark web isir bejgħ ta' armi, drogi u pornografija fost oħrajn," spjega Zammit Maempel. X'seta' ġara? Waqt l-intervista ġie spjegat li jista' jkun li l-ħekkers ikunu ħadu aċċess minn kompjuter ta' persuna waħda u minn hemm ikunu ħadu aċċess għas-sistema kollha tal-PN. Ġie spjegat ukoll li possibiltà oħra li li kien hemm xi difett f'wieħed mill-kompjuters tal-PN u l-attakk ikun beda minn hemm. Il-PN vittma ta' attakk fuq is-sistema tal-informatika Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6082ab8aae529_rand.td-a-rec-img{text-align:left}.td_uid_3_6082ab8aae529_rand.td-a-rec-img img{margin:0 auto 0 0}